PARLAMENTUL ROMÂNIEI

Comisia pentru agricultură, silvicultură, industrie alimentară şi servicii  specifice
       Bucureşti, 15.09.2004

        Nr.24/338

RAPORT

asupra propunerii legislative pentru completarea Legii nr.22/1996 (Codul silvic), publicată în Monitorul Oficial, 

Partea I, nr.93 din 08/05/1996

Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru completarea Legii nr.22/1996 (Codul silvic), publicată în Monitorul Oficial, Partea I, nr.93 din 08/05/1996, transmisă cu adresa nr.P.l.-X 436 din 30  iunie 2004 şi înregistrat sub nr.24/306/01.07.2004. 

La întocmirea raportului, Comisia a avut în vedere avizul Consiliului Legislativ nr.980/04.06.2004 şi punctul de vedere al Guvernului.                

Propunerea legislativă are ca obiect de reglementare completarea Legii nr.26/1996 – Codul silvic, cu modificările şi completările ulterioare.

Propunerea legislativă pentru completarea Legii nr.22/1996 (Codul silvic), publicată în Monitorul Oficial, Partea I, nr.93 din 08/05/1996 face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Gheorghe Predilă – consilier                       în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 30 de deputaţi, membri ai comisiei.

Propunerea legislativă a fost respinsă în unanimitate, în şedinţa din 15.09.2004.


În urma dezbaterii, Comisia propune respingerea iniţiativei legislative pentru următoarele considerente:

1. Prevederile art.411 din propunerea legislativă conduc la restrângerea, împiedicarea sau denaturarea concurenţei, fapt ce contravine prevederilor art.135 alin.(2) lit.a) din Constituţie, potrivit cărora “Statul trebuie să asigure libertatea comerţului, protecţia concurenţei loiale, crearea cadrului favorabil pentru valorificarea tuturor factorilor de producţie”.

2. Natura sancţiunii instituite prin dispoziţiile art.971este neclară.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.2 din Regulamentul Camerei Deputaţilor, cu modificările şi completările ulterioare, este de competenţa decizională  a Camerei Deputaţilor.

PREŞEDINTE,



SECRETAR,



Ioan BÂLDEA       


Alexandru PEREŞ  

Întocmit:   

    consilier Anton Păştinaru

